***“ტუბერკულოზის მართვის“ სახელმწიფო პროგრამის “ლაბორატორიული კონტროლის და ნახველის ლოჯისტიკის” კომპონენტის საანგარიშგებო ფორმები და მათი შევსების ინსტრუქცია***

1. **პროგრამის ადმინისტრირება/ანგარიშგებისათვის გამოიყენება შემდეგი ფორმები:** 
   1. ***გამარტივებული ანგარიშ-ფაქტურა;***
   2. ***ფორმა N1 - ხარჯის დამადასტურებელი დოკუმენტი;***
   3. ***ფორმა N2 - შემთხვევათა რეესტრი;***
   4. ***ფორმა N3 - გადაცემული საქონლის ხარჯვის ყოველთვიური უნიფიცირებული ფორმა;***
2. **პროგრამის ადმინისტრირება/ანგარიშგებისათვის გამოყენებული ფორმების შევსების წესი:**
   1. ***გამარტივებული ანგარიშ-ფაქტურა ივსება მიმწოდებლის მიერ, რომელზეც მითითებული უნდა იყოს შემდეგი მონაცემები:***
      1. ანგარიშ-ფაქტურის ნომერი და თარიღი;
      2. მიმწოდებლისა და შემსყიდველის რეკვიზიტები (მ.შ. საბანკო რეკვიზიტები);
      3. პროგრამისა და კომპონენტის დასახელება, რომლის ფარგლებშიც ხორციელდება ანგარიშგება;
      4. ხელშეკრულების ნომერი და თარიღი;
      5. ანგარიშგების თვე - არასრული თვის შემთხვევაში, მითითებული უნდა იქნას ანგარიშგების თვეში მომსახურების დაწყებისა და დასრულების რიცხვები;
      6. საანგარიშგებო თვეში გაწეული მომსახურებისათვის, ხელშეკრულებით მოსათხოვნი თანხის ოდენობა ეროვნულ ვალუტაში.
      7. ანგარიშ-ფაქტურა დამოწმებული უნდა იქნას მიმწოდებლის უფლებამოსილი პირის ხელმოწერითა და ბეჭდით (ასეთის არსებობის შემთხვევაში).
   2. ***ხარჯის დამადასტურებელი დოკუმენტი (ფორმა N1) ივსება მიმწოდებლის მიერ, რომელშიც მითითებული უნდა იყოს შემდეგი მონაცემები:***
      1. ანგარიშგების პერიოდი, წელი და თვე (არასრული თვის შემთხვევაში მითითებული უნდა იქნას ანგარიშგების თვეში მომსახურების დაწყებისა და დასრულების რიცხვები);
      2. მიმწოდებლის დასახელება;
      3. პროგრამისა და კომპონენტის დასახელება, რომლის ფარგლებშიც ხორციელდება ანგარიშგება;
      4. ხელშეკრულების/ვაუჩერის ნომერი და თარიღი, რომლის ფარგლებშიც ხორციელდება ანგარიშგება;
      5. ხელოვნური კოდის გრაფაში იწერება სსიპ ,,ლ. საყვარელიძის სახ. დაავადებათა კონტროლისა და საზოგადოებრივი ჯანმრთელობის ეროვნული ცენტრი“-ს (შემდგომში დკსჯეც) მიერ განსაზღვრული ერთეულის პროგრამული კოდი, რომელიც შეთანხმებულია საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთან და განთავსებულია დკსჯეც-ის ოფიციალურ ვებგვერდზე [www.ncdc.ge](http://www.ncdc.ge);
      6. ეკონომიკური კლასიფიკაციის მუხლების გრაფაში იწერება იმ კლასიფიკატორის დასახელება, რომელზეც მინიჭებული აქვს შესაბამისი ხელოვნური კოდი;
      7. დანართის ბოლო გრაფაში იწერება საანგარიშგებო თვეში დამდგარი შემთხვევების ჯამური რაოდენობა და გაწეული მომსახურების ჯამური ღირებულება;
      8. ხარჯის დამადასტურებელი დოკუმენტი დამოწმებული უნდა იქნას მიმწოდებლის უფლებამოსილი პირის ხელმოწერითა და ბეჭდით (ასეთის არსებობის შემთხვევაში).
   3. ***შემთხვევათა რეესტრი (ფორმა N2) ივსება მიმწოდებლის მიერ, რომელშიც მითითებული უნდა იყოს შემდეგი მონაცემები:***
      1. ანგარიშგების პერიოდი, წელი და თვე (არასრული თვის შემთხვევაში მითითებული უნდა იქნას ანგარიშგების თვეში მომსახურების დაწყებისა და დასრულების რიცხვები);
      2. მიმწოდებლის დასახელება;
      3. პროგრამისა და კომპონენტის დასახელება, რომლის ფარგლებშიც ხორციელდება ანგარიშგება;
      4. ხელშეკრულების/ვაუჩერის ნომერი და თარიღი, რომლის ფარგლებშიც ხორციელდება ანგარიშგება;
      5. შემთხვევათა რეესტრის ცარიელ ველებში იწერება საანგარიშგებო თვეში გამოკვლეული პაციენტებისა და ჩატარებული კვლევების რაოდენობრივი (სტატისტიკური) მონაცემები;
      6. შემთხვევათა რეესტრი დამოწმებული უნდა იქნას მიმწოდებლის უფლებამოსილი პირის ხელმოწერითა და ბეჭდით (ასეთის არსებობის შემთხვევაში).

***2.4 2.4 გადაცემული საქონლის ხარჯვის უნიფიცირებული ყოველთვიური საანგარიშგებო ფორმა (ფორმა N3),რომელშიც მითითებული უნდა იყოს შემდეგი მონაცემები:***

* + 1. ანგარიშგების პერიოდი, წელი და თვე (არასრული თვის შემთხვევაში მითითებული უნდა იქნას ანგარიშგების თვეში მომსახურების დაწყებისა და დასრულების რიცხვები);
    2. მიმწოდებლის დასახელება;
    3. პროგრამისა და კომპონენტის დასახელება, რომლის ფარგლებშიც ხორციელდება ანგარიშგება;
    4. ხელშეკრულების/ვაუჩერის ნომერი და თარიღი, რომლის ფარგლებშიც ხორციელდება ანგარიშგება;
    5. „დასახელების” გრაფაში იწერება შესაბამისი საქონლის სრული დასახელება;
    6. „ზომის ერთეულის” გრაფაში იწერება საქონლის ცალი, მოცულობა, წონა, რაოდენობა და ა.შ;
    7. „ვარგისიანობის ვადის“ გრაფაში იწერება შესაბამისი საქონლის ვარგისიანობის ვადა;
    8. „სერიის“ გარაფაში იწერება შესაბამისი საქონლის სერია;
    9. „საწყისი ნაშთის” გრაფაში იწერება საანგარიშგებო თვის დასაწყისში დაწესებულებაში არსებული საქონლის ერთეულის ღირებულება, რაოდენობა და სულ ღირებულება:
       1. „ერთეულის ღირებულების“ გარაფაში იწერება საქონლის ერთეულის ღირებულება (მიღება-ჩაბარების აქტის შესაბამისად) საანგარიშგებო თვის დასაწყისში:
       2. „რაოდენობის“ გრაფაში იწერება საქონლის რაოდენობა საანგარიშგებო თვის დასაწყისში;
       3. „სულ ღირებულების“ გრაფაში იწერება საქონლის ღირებულება საანგარიშგებო თვის დასაწყისში.
    10. „მიღების“ გრაფაში იწერება საანგარიშგებო თვეში დკსჯეც-დან მიღებული საქონლის ერთეულის ღირებულება, რაოდენობა და სულ ღირებულება:
        1. „ერთეულის ღირებულება“ იდენტურია 2.4.9.1 ქვეპუნქტში მითითებული ერთეულის ღირებულების;
        2. „რაოდენობის“ გრაფაში იწერება მიღებული საქონლის რაოდენობა;
        3. „სულ ღირებულების“ გრაფაში იწერება მიღებული საქონლის ღირებულება.
    11. „თვის ხარჯი“ გრაფაში იწერება საანგარიშგებო თვეში გახარჯული საქონლის ერთეულის ღირებულება, რაოდენობა და სულ ღირებულება:
        1. „ერთეულის ღირებულების“ გარაფაში იწერება საანგარიშგებო თვეში გახარჯული ერთეულის ღირებულება;
        2. „რაოდენობის“ გრაფაში იწერება საანგარიშგებო თვეში გახარჯული საქონლის რაოდენობა;
        3. „სულ ღირებულების“ გრაფაში იწერება საანგარიშგებო თვეში გახარჯული საქონლის ღირებულება.
    12. „ნაშთი საანგარიშგებო თვის ბოლოს” გრაფაში იწერება საანგარიშგებო თვის დასაწყისში არსებულ საქონლის ნაშთისა და საანგარიშგებო თვეში მიღებული საქონლის რაოდენობის ჯამს გამოკლებული საანგარიშგებო თვის განმავლობაში გახარჯული საქონლის რაოდენობა:
        1. „ერთეულის ღირებულების“ გრაფაში ღირებულება იდენტურია 2.4.9.1 ქვეპუნქტში მითითებული ერთეულის ღირებულების;
        2. „რაოდენობის“ გრაფაში იწერება საანგარიშგებო თვის დასაწყისში არსებულ საქონლის ნაშთისა და საანგარიშგებო თვეში მიღებული საქონლის რაოდენობის ჯამს გამოკლებული საანგარიშგებო თვის განმავლობაში გახარჯული საქონლის რაოდენობა;
        3. „სულ ღირებულების“ გრაფაში იწერება საანგარიშგებო თვის დასაწყისში არსებულ საქონლის ნაშთისა და საანგარიშგებო თვეში მიღებული საქონლის რაოდენობის ჯამს გამოკლებული საანგარიშგებო თვის განმავლობაში გახარჯული საქონლის ღირებულება.
    13. „გამოკვლეულ/ნამკურნალევ პირთა როდენობის” გრაფაში იწერება სულ საანგარიშგებო თვეში გამოკვლეულ/ნამკურნალევ პირთა რაოდენობა.
    14. საქონლის ხარჯვის საანგარიშგებო ფორმა დამოწმებული უნდა იქნას მიმწოდებლის უფლებამოსილი პირის ხელმოწერითა და ბეჭდით (ასეთის არსებობის შემთხვევაში).

***პროგრამის ადმინისტრირებისა და ანგარიშგებისათვის გამოყენებული ფორმები შევსებული უნდა იყოს „Sylfaen“–ის ფონტში;***

***მიმწოდებელმა პროგრამის განმახორციელებელთან ყოველთვიურად (არაუგვიანეს 10 რიცხვისა) უნდა წარმოადგინოს საანგარიშგებო ფორმების ორი ეგზემპლარი (შემთხვევათა რეესტრის და ხარჯის დამადასტურებელი დოკუმენტის ელექტრონული ვერსია - ელქტრონული მატარებლით);***

***მიმწოდებლის მიერ წარმოდგენილი დოკუმენტების პროგრამის ადმინისტრირების წესით და ხელშეკრულების დამატებითი პირობებით განსაზღვრულ მოთხოვნებთან შესაბამისობის შემთხვევაში, პროგრამის განმახორციელებელსა და მიმწოდებელს შორის ფორმდება დოკუმენტების პირველადი მიღება-ჩაბარების აქტი, რომლის სისწორესაც ხელმოწერით ადასტურებენ მიმწოდებლისა და განმახორციელებლის უფლებამოსილი პირები.***